b'\n_START_ARTICLE_\nRoy Campanella\n_START_PARAGRAPH_\nSi Roy Campanella, Sr. (Nobyembre 19, 1921 \xe2\x80\x93 Hunyo 26, 1993), binansagang "Campy", ay isang Aprikanong Amerikanong manlalaro ng beisbol \xe2\x80\x94 pangunahin na sa puwestong tagasalo ng bola (catcher) \xe2\x80\x94 sa mga Ligang Pang-Itim (Negro Leagues) at Pangunahing Liga ng Beisbol (Major League Baseball). Ipinanganak siya sa Philadelphia, Pennsylvania._NEWLINE_Malawakang itinuturing bilang isa sa mga pinakamagaling na mansasalo sa kasaysayan ng laro, naglaro si Campanella para sa Brooklyn Dodgers noong mga 1940 at mga 1950, bilang isa sa mga tagapanimula sa pagbuwag ng hadlang dahil sa kulay sa larangan ng beisbol sa Pangunahing Liga ng Beisbol. Naudlot ang kanyang karera noong 1958 nang maging paralisado siya dahil sa isang aksidenteng pangsasakyan.'